Kelikai, Sesta-feira, loron 30 setembru 2022, Xefe Gabinete Primeiru-Ministru (CG-PM), Dr. Azevedo Lourenço da Costa Marçal partisipa iha serimónia funerál ba urnas saudozu sira ne'ebé lori sira-nia vida hodi sosa ba Timoroan sira-nia liberdade liuhosi harii nasaun Repúblika Demokrátika Timor-Leste.
<p>Restus mortais ne'ebé halot iha Jardim dos Herois Dubuwai, Kelikai ne'e prosesu rekolamentu hahú hosi tinan 2013 to'o 2022. Iha prosesu ne'e ekipa rekolamentu konsege rekolla saudozu na'in 507, nune'e halot ona urnas 481 iha Jardim dos Herois Dubuwai postu administrativu Kelikai, no urnas saudozu seluk ne'ebé la halo funerál iha jerdim refere tanba halo ona transladasaun ba postu administrativu Laga no postu administrativu Lakluta, munisípiu Vikeke
Prosesu ba rekollamentu restus mortais ne'e hetan kontribuisaun direta hosi família saudozu inklui apoiu husi governu nune'e orsamentu ba rekollamentu restus mortais sira ne'e hamutuk rihun $250 resin.
</p>
Enkuantu partisipa iha serimónia funerál restus mortais sira ne'e mak, Sua Exelénsia Prezidente Tribunal Rekursu, Dr. Deolindo dos Santos ne'ebé reprezenta Sua Exelénsia Prezidente Repúblika, Sua Exelénsia Ministru ba Asuntu Kombatentes Libertasaun Nasionál (MAKLN), Sr. Júlio Sarmento da Costa "Meta Mali" ne'ebé reprezenta Sua Exelénsia Primeiru-Ministru, Sua Exelénsia Sekretáriu Estadu ba Asuntu Kombatentes Libertasaun Nasionál (SEAKLN), Sr. Júlio da Conceição "Loro Mesak", Sua Exelénsia Deputadu Cornelio Gama "L7" ne'ebé reprezenta Sua Exelénsia Prezidente Parlamentu Nasionál (PPN),  Prezidente Autoriedade Munisípiu Baukau inklui família sira hosi saudozu na'in 481 ne'e.
Chefe de Gabinete do Primeiro Ministro
<a rel="nofollow" class="external text" href="https://www.facebook.com/CG.GPM/posts/pfbid0g9cVFGAkbYLpDjmwWrUGXq8wvv37TqDN4xf3PcoNAhgCXMgbo7xg6BYsrwYdNc9nl">Chefe de Gabinete do Primeiro Ministro</a>